**projektas**

**reg. Nr. T-17**

**2.13.darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-566 redakcija) (su visais aktualiais pakeitimais), 1 priedo „Likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normos, taikomos vaikų socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ (Lietuvos Respublikos socialinės apsaugos ir darbo ministro 2018 m. kovo 13 d. įsakymo Nr. A1-97 redakcija) 2.7 punktu, Pasvalio rajono Grūžių vaikų globos namų nuostatų, patvirtintų Pasvalio rajono savivaldybės tarybos 2011 m. spalio 26 d. sprendimu Nr.T1-125 „Dėl Pasvalio rajono Grūžių vaikų globos namų nuostatų patvirtinimo“ (Pasvalio rajono savivaldybės tarybos 2017 m. rugsėjo 27 d. sprendimo Nr.T1-188 redakcija), 23.2 punktu, atsižvelgdama į Pasvalio rajono Grūžių vaikų globos namų 2019 m. sausio 28 d. raštą Nr. SD-22 „Patikslintas 2019-01-10 Nr. SD-12 dėl globojamų pilnamečių vaikų pratęsimo gyventi Grūžių VGN“, ir į vaikų globos namų gyventojų prašymus, Pasvalio rajono savivaldybės taryba nusprendžia:

1. Sutikti pratęsti (*duomenys neskelbtini*), gyvenimo laikotarpį Pasvalio rajono Grūžių vaikų globos namuose, suteikiant galimybę gyventi Grūžių vaikų globos namų Šeimos krizių centre iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus.

2. Įpareigoti Pasvalio rajono Grūžių vaikų globos namų direktorę Danutę Kazickienę:

2.1. supažindinti pasirašytinai su Savivaldybės tarybos sprendimu 1 punkte išvardintus asmenis.

2.2. pasirašyti paslaugų teikimo sutartis su 1 punkte išvardintais asmenimis ir teikti socialinės priežiūros paslaugas Pasvalio rajono Grūžių vaikų globos namų Šeimos krizių centre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė

Danguolė Brazdžionienė

2019-01-29

Suderinta DVS Nr. RTS-20

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

**2019-01-29**

Pasvalys

**1. Problemos esmė.** Sprendimo projektusiūloma patenkinti Pasvalio rajono Grūžių vaikų globos namų (toliau – Vaikų globos namai) globotinių (*duomenys neskelbtini*) prašymus, pratęsti gyvenimo laikotarpį vaikų globos namuose, suteikiant galimybę gyventi Grūžių vaikų globos namų Šeimos krizių centre iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus.

Vaikų globos namų direktorė kreipėsi į Savivaldybės tarybą raštu „Dėl globojamų pilnamečių vaikų pratęsimo gyventi Grūžių VGN“ (raštai, dėl konfidencialios informacijos, nepridedami), informavo, kad Vaikų globos namų globotiniai yra pateikę Direktorei prašymus, suėjus pilnametystei, pratęsti gyvenimo laikotarpį Vaikų globos namuose, kol baigs mokslus. Direktorė prašo Savivaldybės tarybos svarstyti globotinių prašymus ir galimybę toliau gyventi Vaikų globos namuose.

Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų aprašo patvirtinimo“ (su visais aktualiais pakeitimais) 1 priedo „Likusių be tėvų globos vaikų, vaikų su negalia ilgalaikės (trumpalaikės) socialinės globos normos, taikomos socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ (Lietuvos Respublikos socialinės apsaugos ir darbo ministro 2018 m. kovo 13 d. įsakymo Nr. A1-97 redakcija) 2.7 punkte reglamentuota, kad „Likusiems be tėvų globos vaikams ir socialinės rizikos vaikams,  vyresniems kaip 18 metų, gali būti sudaryta galimybė gyventi vaikųsocialinės globos namuose, bendruomeniniuose vaikų globos namuoseiki jie baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas. Išimtiniais atvejais gyvenimo laikotarpis vaikų socialinės globos namuose, bendruomeniniuose vaikų globos namuosevyresniems kaip 18 metų vaikams gali būti pratęsiamas, esant asmens motyvuotam prašymui, įstaigos savininko teises ir pareigas įgyvendinančios institucijos ir savivaldybės, priėmusios sprendimą skirti socialinę globą asmeniui, sutikimams, tačiau ne ilgiau kaip iki 21 metų amžiaus. Vaikų socialinės globos namai, pagal galimybes siekia, kad vyresnio amžiaus likę be tėvų globos vaikai galėtų dalyvauti savarankiško gyvenimo programose (pvz., vaikas apgyvendinamas bute, kito tipo gyvenamajame būste ir gauna nuolatinę socialinio darbuotojo pagalbą).“

Siekiant užtikrinti globos namuose gyvenančių vaikų saugią ir stabilią gyvenamąją aplinką, kuri būtų fiziškai ir emociškai artima šeimos aplinkai bei užtikrinant socialinių globos normų laikymąsi, siūloma pilnametystės sulaukusius globotinius apgyvendinti Grūžių vaikų globos namų Šeimos krizių centre. Gyvendami Šeimos krizių centre, globotiniai turės didesnes galimybes ir sąlygas pasiruošti savarankiškam gyvenimo etapui.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Vaikų globos namų direktorė turės sudaryti ir pasirašyti paslaugų teikimo sutartis.

**6. Sprendimo projekto iniciatoriai** Pasvalio rajono Grūžių globos namų direktorė, Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Socialinės paramos ir sveikatos skyriaus

vyriausioji specialistė Danguolė Brazdžionienė